PIMO ส่งซิกผลงาน Q2 สดใส ลุยขยายฐานผลิตรองรับออเดอร์ทะลัก
PIMO ส่งซิกผลงานไตรมาส 2/65 ดีต่อเนื่อง ลุยขยายอาคารใหม่-ฐานผลิตรองรับออเดอร์ล่วงหน้า 8 เดือน มั่นใจผลงานโตก้าวกระโดด
PIMO ส่งซิกผลงานไตรมาส 2/65 ดีต่อเนื่อง ลุยขยายอาคารใหม่-ฐานผลิตรองรับออเดอร์ล่วงหน้า 8 เดือน มั่นใจผลงานโตก้าวกระโดด
7 มิ.ย. 2565

นายวสันต์ อิทธิโรจนกุล กรรมการผู้จัดการ บริษัท ไพโอเนียร์ มอเตอร์ จำกัด (มหาชน) หรือ PIMO เปิดเผยว่าหลังจากที่บริษัทเปิดบ้านให้ผู้ถือหุ้นและนักลงทุนเยี่ยมชมโรงงานผลิตมอเตอร์ไฟฟ้าเครื่องปรับอากาศ (Air Conditioning Motor) และมอเตอร์ที่ใช้ในอุตสาหกรรมทั่วไป (Induction Motor) ที่ จ.นครปฐม ไปเรียบร้อยแล้ว
ทั้งนี้ บริษัทส่งสัญญาณถึงแนวโน้มผลประกอบการในไตรมาส 2/2565 มีโอกาสดีขึ้นต่อเนื่อง มาจากความสามารถในการทำยอดขายได้ดีในเดือนเมษายนที่ผ่านมา
โดยล่าสุดบริษัทได้ขยายอาคาร Warehouse ใหม่ขนาดพื้นที่ 3,019 ตารางเมตร และอาคารส่วนขยายกำลังผลิตมอเตอร์ AC รองรับคำสั่งซื้อ (ออเดอร์) ล่วงหน้า 8 เดือน หรือจำนวนเฉลี่ย 60,000-100,000 ลูกต่อเดือน ทำให้ผลงานโตอย่างก้าวกระโดด